
Okresný súd Prievidza 19Ps/1/2026 3826200161 03. 02. 2026 JUDr. Ivana Macková ECLI:SK:OSPD:2026:3826200161.2
Uznesenie Okresný súd Prievidza vo veci posudzovanej: A. B., nar. XX.X.XXXX, zomr. XX.X.XXXX, naposledy bytom C. XXX/XX, D., v konaní zastúpená procesnou opatrovníčkou: E. F., nar. XX.X.XXXX, trvale bytom G. XXX, o návrhu navrhovateľky: A. C., nar. X.XX.XXXX, trvale bytom F. XXX/XX, H., zastúpená: JUDr. Jaroslav Hujík, advokát so sídlom Hviezdoslavova 3, Prievidza, na obmedzenie spôsobilosti na právne úkony, takto rozhodol: I. Konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Navrhovateľka sa podaným návrhom domáhala obmedzenia spôsobilosti na právne úkony A. B., nar. XX.X.XXXX a ustanovenia jej opatrovníka. 2. Z oznámenia o úmrtí vydaného Matričným úradom Bojnice súd zistil, že posudzovaná dňa XX.X.XXXX zomrela. 3. Podľa § 2 ods. 1 Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 61 Civilného sporového poriadku (ďalej len „CSP“), procesnú subjektivitu má ten, kto má spôsobilosť na práva a povinnosti; inak len ten, komu ju zákon priznáva. 5. Podľa § 63 ods. 1 CSP, ak strana zomrie počas konania skôr, ako sa konanie právoplatne skončí, súd posúdi podľa povahy sporu, či má konanie zastaviť, alebo či v ňom môže pokračovať. 6. Podľa § 7 ods. 1 Občianskeho zákonníka (ďalej len „OZ“), spôsobilosť fyzickej osoby mať práva a povinnosti vzniká narodením. Túto spôsobilosť má aj počaté dieťa, ak sa narodí živé. 7. Podľa § 7 ods. 2 OZ, smrťou táto spôsobilosť zanikne. Ak smrť nemožno preukázať predpísaným spôsobom, súd fyzickú osobu vyhlási za mŕtvu, ak zistí jej smrť inak. Za mŕtvu súd vyhlási aj nezvestnú fyzickú osobu, ak so zreteľom na všetky okolnosti možno usúdiť, že už nežije. 8. Podľa § 161 ods. 1 CSP, ak tento zákon neustanovuje inak, súd kedykoľvek počas konania prihliada na to, či sú splnené podmienky, za ktorých môže konať a rozhodnúť (ďalej len "procesné podmienky"). 9. Podľa § 161 ods. 2 CSP, ak ide o nedostatok procesnej podmienky, ktorý nemožno odstrániť, súd konanie zastaví.
10. Vzhľadom na citované ustanovenia a vyššie uvedené skutočnosti, a to že posudzovaná A. B., o ktorej spôsobilosti na právne úkony sa v konaní jedná, dňa XX.X.XXXX zomrela, súd konanie zastavil v súlade s ust. § 63 ods. 1 CSP. 11. O trovách konania súd rozhodol v súlade s ustanovením § 52 CMP, podľa ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti tomuto uzneseniu je prípustné odvolanie v lehote 15 dní odo dňa jeho doručenia na Okresnom súde Prievidza (§ 357 písm. a) CSP). O odvolaní rozhodne Krajský súd v Žiline. V odvolaní sa má popri všeobecných náležitostiach (§ 127 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh) (§ 363 CSP).

